**Stanley Ho**, også kjent som **Ho Hung-sun**, **Stanley Ho Hung-sun**, 何鴻燊, pinyin *Hé Hóngshēn* (født 25. november 1921 i Hongkong, død 26. mai 2020 i Hongkong), var en entreprenør og milliardær i Hongkong og Macao. Ho er også blitt kalt «kongen av gambling», noe som reflekterer hans monopol over alle kasinoer i Macao i over 35 år frem til noen år ut i 2000-årene. I tillegg til kasinoer, hadde han også forretningsinteresser i fast eiendom og shipping.

Liv og virke
------------

### Bakgrunn

Stanley Hos oldefar var Charles Henry Maurice Bosman (1839–1892, av nederlandsk-jødisk avstamning) og hans kinesiske elskerinne Sze Tai (施娣, mandarin pinyin: *Shī dì*) som kom fra Bao'an (da et områdenavn som tar inn deler av Shenzhen og Hongkong). Hans bestefar var Ho Fook (何福, pinyin:  *Hé Fú*), bror til den store handelsmann Sir Robert Ho Tung.:187,195 Stanley Ho var det niende av nitten barn av Ho Sai-kwong (何世光, pinyin: *Hé Shìguāng*).

Ho studerte ved Queen's College i Hongkong, i klasse D - dette var det laveste klassenivå etter det som da var klassesystemet i Hongkong - på grunn av utilfredsstillende akademiske resultater. Men senere fikk han studiestipend til University of Hong Kong. Han ble den første student fra klasse D-nivå som fikk slikt universitetsstipend. Hans universitetsstudier ble imidlertid avkortet av utbruddet av andre verdenskrig i 1942; han forlot Hongkong og flyktet for de fremrykkende japanske styrker til Macao.

### Karriere

Ho ble kontorarbeider i et japanskeid import-eksport-firma i Macao. Han skapte sin første formue ved å smugle luksusartikler over den kinesiske grense fra Macao under verdenskrigen. I 1943 etablerte han et parafinselskap og et byggeselskap med pengene.

Ho la inn bud på Macao-franchiser sammen med partnere som Hongkong-tycoonen Henry Fok, gambleren Yip Hon i Macao, og svogeren Teddy Yip. Ved å legge inn høye bud og love å engasjere seg for turismen og utvikle infrastrulturen vant de monopolrettigheter til spillelisenser i Macao u 1961, foran nesen på byens veletablerte casinobaroner, familien Fu, med bud på MOP 17.000. I 1961 fikk hans firma det nye navnet Sociedade de Turismo e Diversões de Macau, S.A.R.L. (STDM). Inntektene fra dets flaggskip Lisboa Casino Hotel skjøt i været, og etablissementet ble velkjent internasjonalt. Samme året etablerte Ho også Shun Tak Holdings Ltd, som ble børsnotert på Stock Exchange of Hong Kong. Gjennom datterselskapet TurboJET eier det en av verdens største flåter av høyhastighets jetfoils, som ferjer passasjerer mellom Hongkong og Macao.

Ho ble en av Macaos rikeste personer, og en av de rikeste i Asia. Ifølge magasinet *Forbes* ble han i 2006 rangert som verdens 86. rikeste mann. Han hadde også vesentlige investeringer i Hongkong.

Hos investeringer i Macao var mangslungne. I 1989, etter at STDM fikk full kontroll over Macau Jockey Club, ble Ho dens formann og administrerende direktør. I 1998 ble Ho den første macaneser som fikk en gate oppkalt etter seg i byen mens han selv var i live. Han lanserte også Asias første fotball- og basketballotteri, kalt SLOT.

Han trakk seg tilbake fra stillingen som formann i sitt firma SJM Holdings i 2018. Stillingen ble overtatt av hans datter Daisy Ho.

### Familie

Ho var polygamist og gift med fire kvinner, og hadde 17 barn. Sangerinnen og skuespillerinnen Josie Ho og Pansy Ho er to av hans døtre. En av hans hustruer var politikeren Angela Leong On Kei (NUDM).

### Død

Stanley Ho døde den 26. mai 2020 på *Hong Kong Sanatorium and Hospital*.

Referanser
----------

1. 1 2 3 4 5 6   Who's Who in Hong Kong, 4th edition, side(r) 161[Hentet fra Wikidata]
2. ↑   www.lemonde.fr[Hentet fra Wikidata]
3. 1 2 3 4 5 6 7 8 9 10 11 12 13 14   Q114873968[Hentet fra Wikidata]
4. ↑   news.yahoo.com[Hentet fra Wikidata]
5. 1 2   www.macaubusiness.com[Hentet fra Wikidata]
6. 1 2   www.ordens.presidencia.pt[Hentet fra Wikidata]
7. ↑  staff, Guardian; agencies (26. mai 2020). «Stanley Ho, flamboyant 'godfather' of Macau casinos, dies aged 98». *The Guardian* **(engelsk)**. ISSN 0261-3077. Besøkt 26. mai 2020.
8. ↑  Ho, Eric P (2012). Elizabeth Sinn, red. *Dictionary of Hong Kong Biography*. Hong Kong University Press. ISBN 9789888083664.
9. ↑  Baldacchino, Godfrey (2015). *Entrepreneurship in Small Island States and Territories* **(engelsk)**. Routledge. ISBN 978-1-317-65454-4. Besøkt 27. mai 2020.
10. ↑  "Asia's Wealth Club: Who's Really Who in Business – The Top 100 Billionaires in Asia" ISBN 1-85788-162-1 – Geoff Hiscock.
11. ↑  Zheng, Victor (2009). *Chinese family business and the equal inheritance system : unravelling the myth*. Routledge. s. 79. ISBN 9781135172152.
12. ↑  "Billionaire Stanley Ho's struggles to adapt to new Macau" Arkivert 1. desember 2012 hos Wayback Machine. Channel NewsAsia, 14. juli 2008
13. ↑  Chan, Vinicy; Wei, Daniela. «Stanley Ho, ‘King of Gambling’ Who Built Macau, Dies at 98». Bloomberg L.P. Besøkt 26. mai 2020.
14. ↑  Butler, Richard W.; Russell, Roslyn. *Giants of Tourism*. CABI. s. 174. ISBN 9781845936532. Besøkt 26. mai 2020.
15. ↑  Bharne, Vinayak. *The Emerging Asian City : Concomitant Urbanities & Urbanisms.* Taylor and Francis. s. 114. ISBN 9780415525985. Besøkt 26. mai 2020.
16. ↑  Chon, Kaye Sung; Hsu, Cathy Hc (2012). *Casino industry in Asia Pacific : Development, Operation, and Impact*. Routledge. s. 42. ISBN 9781136420511.
17. 1 2 3  Olsen, Robert. «Legendary Casino Kingpin Stanley Ho Dies At Age 98». *Forbes* **(engelsk)**. Besøkt 26. mai 2020.
18. ↑  «'King of gambling' dies in Hong Kong aged 98». *BBC News* **(engelsk)**. 26. mai 2020. Besøkt 26. mai 2020.

Eksterne lenker
---------------

* (en) Stanley Ho hos China Vitae Rediger på Wikidata

Forretningsdrift:

* + Shun Tak Holdings Limited
	+ iAsia Technology Limited
* Utdannelse:
	+ The Hong Kong Academy for Performing Arts
	+ University of Hong Kong
	+ Ricci Hall, University of Hong Kong
	+ Queen's College
	+ University of Macau
* Gambling:
	+ Macau Jockey Club
	+ Casino Lisboa

|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** VIAF **·** GND **·** LCCN **·** ISNI **·** NLA **·** NDL
 |